ΓΡΑΠΤΗ ΕΡΩΤΗΣΗ E-1970/01

υποβολή: David Bowe (PSE) προς την Επιτροπή

(5 Ιουλίου 2001)

Θέμα: Σύνδεσμος μεταξύ της νόσου του Crohn και της παραφυματίωσης

Δεδομένου ότι το μυκοβακτηρίδιο της παραφυματίωσης των πτηνών (ΜΑΡ) χαρακτηρίζεται ως παθογόνο σύμφωνα με την ταξινόμηση που ακολουθείται στην Οδηγία 93/88/ΕΟΚ(1) όπως τροποποιήθηκε από τις Οδηγίες 97/59/ΕΚ(2) και 97/65/ΕΚ(3), έχει η Επιτροπή μεριμνήσει για την άμεση απομάκρυνσή του από την τροφική αλυσίδα·

(1) ΕΕ L 268 της 29.10.1993, σελ. 71.

(2) ΕΕ L 282 της 15.10.1997, σελ. 33.

(3) ΕΕ L 335 της 6.12.1997, σελ. 17.

Απάντηση της κ. Διαμαντοπούλου εξ ονόματος της Επιτροπής

(5 Σεπτεμβρίου 2001)

Η οδηγία 2000/54/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για την προστασία των εργαζομένων από κινδύνους που διατρέχουν λόγω έκθεσής τους σε βιολογικούς παράγοντες κατά την εργασία(1) κωδικοποιεί την οδηγία 90/679/ΕΟΚ του Συμβουλίου, της 26ης Νοεμβρίου 1990(2), στην οποία έχουν πραγματοποιηθεί πολλές και ουσιαστικές τροποποιήσεις, μεταξύ άλλων από τις οδηγίες που αναφέρει ο αξιότιμος βουλευτής (97/59/ΕΚ, 97/65/ΕΚ και 93/88/ΕΚ).

Σύμφωνα με το δεύτερο εδάφιο του άρθρου 2 της προαναφερθείσας οδηγίας 2000/54/ΕΚ, οι βιολογικοί παράγοντες κατατάσσονται σε τέσσερις ομάδες κινδύνου, ανάλογα με τον βαθμό του κινδύνου μόλυνσης. Οι παράγοντες ενδοκυτταρικό μυκοβακτηρίδιο/μυκοβακτηρίδιο των πτηνών και μυκοβακτηρίδιο της παραφυματίωσης ταξινομούνται στους βιολογικούς παράγοντες της ομάδας 2 οι οποίοι μπορούν να προκαλέσουν ασθένεια στον άνθρωπο και ενδέχεται να συνιστούν κίνδυνο για τους εργαζομένους, ενώ δενπάρχει μεγάλη πιθανότητα να εξαπλωθούν στο κοινωνικό σύνολο. Γενικώς,πάρχει αποτελεσματική προληπτική ή θεραπευτική αγωγή (βλ. άρθρο 18 και παράρτημα III της οδηγίας 2000/54/ΕΚ).

Λόγω των ενδείξεων ότι η νόσος του Crohn στον άνθρωπο και η παραφυματίωση στα ζώα μπορούν να προκαλούνται από τον ίδιο οργανισμό μυκοβακτηρίδιο της παραφυματίωσης των πτηνών (ΜΑΡ), η Επιτροπή ζήτησε από τις επιστημονικές της επιτροπές να γνωμοδοτήσουν σχετικά. Η επιστημονική επιτροπή για τηνγεία και την ορθή μεταχείριση των ζώων εξέτασε το ζήτημα και δημοσίευσε τα ευρήματά της στο Διαδίκτυο, στις 21 Μαρτίου 2000(3). Το συμπέρασμα ήταν το εξής: Τα στοιχεία που είναι διαθέσιμα επί του παρόντος δεν επαρκούν για να επιβεβαιώσουν ή να αποκλείσουν την πιθανότητα το ΜΑΡ να αποτελεί παράγοντα πρόκλησης τουλάχιστον ορισμένων κρουσμάτων της νόσου του Crohn στον άνθρωπο. Υπάρχουν αρκετοί λόγοι ανησυχίας που επιβάλλουν την αύξηση της ερευνητικής δραστηριότητας για την επίλυση αυτού του προβλήματος.

Η ερευνητική δραστηριότητα για τη νόσο του Crohn και την παραφυματίωση έχει λάβει και εξακολουθεί να λαμβάνει στήριξη από τα διαδοχικά προγράμματα-πλαίσιο της Κοινότητας για έρευνα και τεχνολογική ανάπτυξη στο πλαίσιο των βιοϊατρικών και γεωργικών προγραμμάτων, καθώς και στο τρέχον πρόγραμμα-πλαίσιο 5 για την ποιότητα ζωής και τη διαχείριση των έμβιων πόρων, ιδίως στην κύρια δράση 2 Έλεγχος των μολυσματικών νόσων. Σε ό,τι αφορά την παραφυματίωση των ζώων κτηνοτροφίας, αυτή τη στιγμή έχει ξεκινήσει η Συντονισμένη δράση για την ίδρυση ευρωπαϊκού κτηνιατρικού δικτύου για τη διάγνωση, την επιδημιολογία και την έρευνα των ασθενειών που οφείλονται στο μυκοβακτηρίδιο, στην οποία συμμετέχουν 28 εργαστήρια από 15 κράτη μέλη και περιλαμβάνει τις επιπτώσεις της μόλυνσης από μυκοβακτηρίδιο για τη δημόσιαγεία. Επιπροσθέτως, δύο σχέδια βρίσκονται σήμερα στο στάδιο της διαπραγμάτευσης των συμβάσεων: Επιδημιολογία και εκτίμηση του κινδύνου της παραφυματίωσης: καινοτόμοι προσεγγίσεις για τον προσδιορισμό ειδικών δεικτών εντοπισμού και Ο ρόλος της άγριας πανίδας στην επιδημιολογία του μυκοβακτηριδίου της παραφυματίωσης των πτηνών στα κατοικίδια μηρυκαστικά στην Ευρώπη.

Τα σχέδια αυτά θα αυξήσουν τις γνώσεις σχετικά με την παραφυματίωση των ζώων κτηνοτροφίας, πράγμα αναγκαίο για την εφαρμογή μέτρων ελέγχου και εξάλειψης της νόσου.

Επειδή δεν έχει αποδειχθεί ο σύνδεσμος μεταξύ της νόσου του Crohn και της παραφυματίωσης των ζώων, δενπάρχουν ειδικοί κανόνες σχετικά με την παραφυματίωση στην ισχύουσα κοινοτική νομοθεσία για τηνγιεινή των τροφίμων. Υπάρχουν, όμως, μερικοί γενικοί κανόνες σύμφωνα με τους οποίους το κρέας και το γάλα που προέρχονται από κλινικά άρρωστα ζώα τα οποία πάσχουν για παράδειγμα από παραφυματίωση, απαγορεύεται να καταναλωθούν από τον άνθρωπο. Αυτές οι διατάξεις περιλαμβάνονται στην οδηγία 64/433/ΕΟΚ του Συμβουλίου περίγειονομικών προβλημάτων στόν τομέα τών ενδοκοινοτικών συναλλαγών νωπών κρεάτων(4) και στην οδηγία 92/46/ΕΟΚ 1992 για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(5).

Η Επιτροπή θα παρακολουθήσει στενά την κατάσταση και τις έρευνες σχετικά με την παραφυματίωση και τη νόσο του Crohn και εάν παρουσιαστούν λόγοι ανησυχίας θα λάβει αμέσως τα ενδεδειγμένα μέτρα για την προστασία της ασφάλειας των καταναλωτών.

(1) ΕΕ L 262 της 17.10.2000.

(2) ΕΕ L 374 της 31.12.1990.

(3) Πιθανοί σύνδεσμοι μεταξύ της νόσου του Crohn και της παραφυματίωσης, έκθεση της επιστημονικής επιτροπής για τηνγεία και την ευεξία των ζώων, που εγκρίθηκε στις 21 Μαρτίου 2000, http://europa.eu.int/comm/food/fs/sc/scah/out38_en.pdf.

(4) ΕΕ B 121 της 29.7.1964· τροποποίηση, ΕΕ L 257 της 28.9.1985.

(5) ΕΕ L 268 της 14.9.1992 — ΕΕ L 41 της 18.2.1993.